നഷ്ടപ്പെട്ടെന്നു കരുതിയ 42,000 രൂപ ലഭിക്കാന് കാവലിരുന്ന് പൂച്ച കറുകച്ചാല് നഷ്ടപ്പെട്ടെന്നു കരുതിയ 42,000 രൂപ തിരികെ ലഭിച്ചത് റിട്ട.പൊലീസ് ഉദ്യോഗസ്ഥനും പണം കണ്ടെത്താന് കാരണക്കാരനായി നോട്ടുകള്ക്ക് കാവലിരുന്ന പൂച്ചയും . ശനിയാഴ്ച 11.30നാണ് പാമ്ബാടിയിലെ ഇരുമ്ബു കടയിലെ വാന് ഡ്രൈവറായ ഇളവുന്താനം ഇ.എം.പീറ്ററിന്റെ സനോജ് വാനില് നിന്നു 42,000 രൂപ നഷ്ടപ്പെട്ടത്. വാനിലെ ഗിയര് ബോക്സിനിടയിലൂടെ പണം റോഡില് വീണത് സനോജ് അറിഞ്ഞിരുന്നില്ല. പാമ്ബാടിയില് എത്തിയപ്പോഴാണ് പണം വാനില് ഇല്ലെന്നുള്ള കാര്യം അറിഞ്ഞത്. സഞ്ചരിച്ച റോഡില് മുഴുവന് തിരച്ചില് നടത്തിയെങ്കിലും പണം കണ്ടെത്താനായില്ല. തുടര്ന്ന് സനോജ് കറുകച്ചാല്, പാമ്ബാടി പൊലീസ് സ്റ്റേഷനുകളില് പരാതി നല്കുകയായിരുന്നു. ഒരു മണിക്കൂറിനു ശേഷം ഇതുവഴി എത്തിയ റിട്ട.ഡിവൈഎസ്പി ചമ്ബക്കര സ്വദേശി അശോക് കുമാര് തൊമ്മച്ചേരി ഭാഗത്തു വച്ച് നടുറോഡില് പൂച്ച ഇരിക്കുന്നതു കണ്ട് വാഹനം നിര്ത്തി. പരുക്കേറ്റതാണെന്നു കരുതി ഇറങ്ങി നോക്കിയപ്പോഴാണ് മഴയില് നനഞ്ഞ നോട്ടുകള്ക്കു കാവലായാണ് പൂച്ച ഇരിക്കുന്നതെന്ന് കണ്ടത്. തുടര്ന്ന് നാട്ടുകാരോടു പണം നഷ്ടപ്പെട്ടതായി എന്തെങ്കിലും അറിവുണ്ടോ എന്ന് ഇദ്ദേഹം തിരക്കിയെങ്കിലും സൂചന ലഭിച്ചില്ല. പണം സ്റ്റേഷനില് ഏല്പിക്കാന് എത്തിയപ്പോഴാണ് പണം നഷ്ടപ്പെട്ടതായി പരാതി ലഭിച്ച വിവരം പൊലീസുകാരും അശോക് കുമാറിനെ അറിയിച്ചത്. തുടര്ന്ന് ഇന്നലെ രാവിലെ കറുകച്ചാല് എസ്ഐ എ.ജി.ഷാജന്റെ നേതൃത്വത്തില് പണം സനോജിന് കൈമാറി. തൊമ്മച്ചേരിയിലെ വീട് നിര്മാണ സ്ഥലത്ത് സിമന്റ് ഇറക്കിയ വകയില് ഉടമയ്ക്കു നല്കാനായി ഏല്പിച്ച തുകയായിരുന്നു ഇത്. പൂച്ചയെ കണ്ട് റിട്ട. പൊലീസ് ഉദ്യോഗസ്ഥന് വാഹനം നിര്ത്തിയില്ലായിരുന്നെങ്കില് പണം മറ്റാര്ക്കെങ്കിലും കിട്ടുകയും ഇത് തിരികെ ലഭിക്കാനുള്ള സാധ്യത കുറയുകയും ചെയ്യുമായിരുന്നു.The post നഷ്ടപ്പെട്ടെന്നു കരുതിയ 42,000 രൂപ ലഭിക്കാന് കാവലിരുന്ന് പൂച്ച first appeared on MalayalamExpressOnline.